Cum să te îmbogătești rapid. O idee de afacere foarte bănoasă
- Emma Cristescu
- 31 mai 2024, 11:26
O idee de afacere bănoasă. O familie de România a început să cultive o plantă care se vinde cu 100 de lei gramul. Este vorba de Șofran, considerat cel mai scump condiment din lume. Acesta poate fi găsit pe culturi din zona Spaniei până în India. Cei mai mari producători de șofran sunt Spania și India. Cele două țări oferă, împreună, circa 80% din producția mondială.
O idee de afacere bănoasă
În ultimii ani, șofranul a apărut în zone din Banat și Crișana, mai exact în județele Arad și Bihor. Acum, planta se cultivă și în zona Moldovei. Convins de fiul său, Dumitru a plantat bulbi de şofran pe un fost câmp de cereale, în urmă cu 5 ani.La acel moment, el nu știa că se va îmbogăți și că va avea o afacere de succes.
Cum au deschis afacerea
Înante ca tatăl său să deschidă afacerea, Dragoș a avut o discuție cu un bucătar din Belgia. Investiția familiei din Moldova s-a ridicat la circa 3.500 de euro. „Am început cu o suprafaţă de 5 ari şi acum am ajuns la 20 de ari. Nu facem faţă la o suprafață mai mare, nu avem o mână de lucru”, spune Dragoș Precub, producător local, pentru Observator News.
Prețul pentru un singur gram de șofran ajunge și la 100 de lei. Acesta a declarat că este o afacere profitabilă, dar că este mult de muncă. „Acestea sunt florile uscate. Ele înfloresc în perioada din octombrie – noiembrie. Florile sunt folosite pentru ceaiuri, pentru creme, în industria cosmetică și multe alte domenii.Acesta este condimentul, şofranul brut, care este poate fi folosit în indutstria gastronomică, la o Paella foarte bună, la un Risotto şi pe cure terapeutice pentru sistemul nervos”, explică Oana Precub – producător local.
Șofranul, o plantă unică
Șofranul este recoltat manual din floarea Crocus sativus, cunoscută în mod obișnuit sub numele de crocus de șofran. Termenul „șofran” se aplică structurilor sub formă de fir ale florii numite stigmat.Cel mai probabil, șoferanul provine din Iran, unde este venerat pentru proprietățile sale medicale. Oamenii consumă șofran pentru a-și crește libidoul, pentru a-și stimula starea de spirit și pentru a-și îmbunătăți memoria.